4. ΒΑΣΙΛΙΚΟΝ ΔΙΑΤΑΓΜΑ της 27/30 Μαρτ. 1919 Περί συστάσεως ειδικής επιτροπής προς γνωμοδότησιν περί της εκδόσεως ή μη απαγορευτικής διαταγής της λατομίας δι’ αρχαιολογικούς λόγους. Άρθρ.1.-Οσάκις ο υπουργός της Εθνικής Οικονομίας κρίνει ότι υφίσταται περίπτωσις απαγορεύσεως της λατομίας δι’ αρχαιολογικούς, συγκοινωνίας, εξωραϊσμού και λοιπούς δημοσίας ωφελείας λόγους, προβαίνει εις την σύστασιν, αναλόγως της συγκεκριμένης περιπτώσεως, ειδικής εκάστοτε επιτροπής, ήτις γνωμοδοτεί περί της εκδόσεως ή μη απαγορευτικής προς τούτο διαταγής. Άρθρ.2.-Η επιτροπή αύτη αποτελείται εκ του νομάρχου και του επιθεωρητού των μεταλλείων της περιφερείας εν η κείται το λατομείον, του οποίου πρόκειται ν’ απαγορευθεί ή περισταλή δια τινα των ανωτέρω λόγων η εκμετάλλευσις, και εκ τρίτου μέλους, οριζομένου υπό του υπουργού της Εθνικής Οικονομίας αναλόγως της περιπτώσεως, ην αφορά η σκοπουμένη απαγόρευσις. Άρθρ.3.-Ελλειπόντων, απόντων ή κωλυομένων του νομάρχου και του επιθεωρητού των μεταλλείων, ούτοι αναπληρούνται υπό των νομίμων αυτών αναπληρωτών, του δε τρίτου μέλους ορίζεται ίδιος αναπληρωτής. Της επιτροπής προεδρεύει ο νομάρχης ή, εν ελλείψει αυτού, ο ανώτερος κατά βαθμόν ή ο αρχαιότερος εν τω αυτώ βαθμώ εκ των μελών αυτής. Άρθρ.4.-Η επιτροπή συνερχομένη τη προσκλήσει του πρόεδρου αυτής εντός δέκα ημερών από του καταρτισμού της, γνωμοδοτεί ητιολογημένως περί εκδόσεως ή μη απαγορευτικής προς λατομίαν διαταγής και ποία έσται η έκτασις και το περιεχόμενον της εκδοθησομένης απαγορεύσεως. Άρθρ.5.-Την γνωμοδότησιν αυτής η επιτροπή διαβιβάζει εντός πέντε ημερών εις τον υπουργόν της Εθνικής Οικονομίας, όστις, εφ’ όσον δι’ αυτής προτείνεται η απαγόρευσις της λατομίας, προκαλεί αμέσως επί τη βάσει ταύτης Β.Δ/μα περί απαγορεύσεως της λατομίας επί του χώρου ον ορίζει η επιτροπή. Εν τω Δ/τι τούτω αναγράφεται ητιολογημένως ο λόγος της απαγορεύσεως. Σελ. 640(α) Τεύχος 640 - Σελ. 6 Άρθρ.6.-Το δ/μα τούτο δημοσιεύεται ολόκληρον δια της Εφημερίδος της Κυβερνήσεως, δια μιας των εν Αθήναις και ετέρας των εν τη πρωτευούση του Νομού ένθα κείται το λατομείον ημερησίων εφημερίδων. Άρθρ.7.-Από των κατά τα ανωτέρω δημοσιεύσεων του Β.Δ/τος του απαγορεύοντος την λατομίαν πάσα εκμετάλλευσις επί του χώρου ον αφορά η απαγόρευσις τιμωρείται με χρηματικήν ποινήν μέχρι δραχμών τριών χιλιάδων ή φυλάκισιν μέχρις εξ μηνών ή με αμφοτέρας τας ποινάς ταύτας, κατά το άρθρ. 8 του Νόμ. 587 του 1915 περί λατομείων. Βάσει των άνω διατάξεων απηγορεύθη η λατομία, α)των εν τη περιοχή του Ισθμού Κορίνθου λειτουργούντων λατομείων(Δ. Πάτερη και Δ. Νικολάου - Σ. Κοντάρα) δια του Β.Δ. 12/29 Ιουλ. 1958, β)των εις θέσεις Ντούπιανη, Αγ. Νικόλαος και Δραγασίες, εις τας υπωρίας των βράχων των Μετεώρων τριών λατομείων ιδιοκτησίας της κοινότητος Καστρακίου, δια του Β.Δ. 11/30 Νοεμ. 1959, γ)του επί της νησίδος Κορωνήσι της κοινότητος Τολού Ναυπλίου λατομείου, δια του Β.Δ. 7/12 Σεπτ. 1961 (ΦΕΚ Α΄ 151). Άρθρ.8.-Εκλιπόντων τυχόν των λόγων, οίτινες προεκάλεσαν απαγορευτικήν τινα διαταγήν δια τινα των εν αρθρ. 1 του παρόντος αναφερομένων αιτίων, ανακαλείται αύτη κατά την διαδικασίαν, καθ’ ην εξεδόθη και η απαγόρευσις. 13.Μ.η.4 Λατομεία 